આ ગામનાં લોકો એક બેડા પીવાના પાણી માટે પોતાના ધંધા-રોજગાર પડતા મૂકી ગામથી દુર આવેલ સ્મશાન નજીક પહોંચી જાય છે. સ્મશાનનો ટાંકો દાયકાઓ જુનો હોવાથી અતિ જર્જરિત હાલતમાં ફેરવાઈ ગયો છે છતાં ગામના લોકો મજબુર બની પોતાના જીવના જોખમે એક બેડું પાણી ભરે છે. એક બેડું પીવાનું પાણી મેળવવા માટે મહિલાઓ અને બાળકોને ઉનાળાનાં આકરા તાપમાં તપવું પડે છે ત્યારે એક બેડું પાણી નસીબમાં આવે છે. આ ગામના લોકો પીવાના પાણી માટે દાયકાઓથી વલખાઓ મારી રહ્યા છે છતાં જવાબદાર તંત્ર મૌન સેવી રહ્યું છે.